《巫山高》
宋代·周行己

谁谓巫山高，朝言暮可期。而我有所思，邂逅藐无时。

谁能心似石，见此月如眉。款款琴上声，此意人讵知。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。